ג'ורג'יאנה הוטון

ג'ורג'יאנה הוטון (באנגלית: Georgiana Houghton; 20 באפריל 1814 – 1884) הייתה אומנית בריטית ומדיום ספיריטואליסטי.

== ביוגרפיה ==
ג'ורג'יאנה הוטון נולדה ב-20 באפריל 1814 בלאס פאלמאס דה גראן קנריה (Las Palmas de Gran Canaria) להורים בריטיים. היא הייתה הבת השביעית מתוך שנים עשר ילדים (שניים מתוכם נפטרו בצעירותם). אביה עסק בסחר וכתוצאה מכך המשפחה בלתה תקופות ארוכות באיים הקנרים ובמדירה<ref name=":0"></ref>.

לא ידוע הרבה על ילדותה של הוטון או על לימודי האומנות שלה, אך ידוע שחונכה לרוב בבתי ספר בצרפת. בשנת 1830 עברה המשפחה להתגורר בלונדון. הוטון מעולם לא נישאה וחייתה עם הוריה עד שהגיעו לגיל 80. היא נפטרה, מהתקף לב, בשנת 1884 וקיברה נמצא בבית העלמין הידוע בהייגייט, לונדון ( Highgate Cemetery)<ref name=":1"></ref>.

== ספיריטואליזם וקריירה אומנותית ==
ספיריטואליזם וסיאנסים תפסו מקום מרכזי בתרבות המאה ה-19 של אנגליה, והוטון הייתה דמות מרכזית בתנועה המתפתחת. היא הייתה אחת מהאומנים הראשונים שהשתמשו בספיריטואליזם על מנת ליצור מה שנקרא ציור אוטומטי שאומץ מאוחר יותר על ידי התנועה הסוריאליסטית ותנועות אומנות אחרות. כמו כן, סוג הציור שלה הוביל לפיתוח שפת האומנות המופשטת<ref></ref>.

הוטון הגיעה לציור המופשט הרבה לפני קנדינסקי, מירו ואחרים, אך מסתבר שהיסטוריונים התעלמו ממנה ומהישגיה כפי שקרה לנשים רבות אחרות. בעת האחרונה משתנים הדברים והוטון מוכרת היום כחלוצת האומנות הספיריטואליסטית והמודרנית<ref></ref>.

הוטון השתתפה בסיאנס הראשון שלה בשנת 1859 ובעקבותיו יצרה את ציורה הראשון בשנת 1861. במשך עשור לאחר מכן הצליחה לצייר 155 תמונות בצבעי מים, אך רובם הלכו לאיבוד. רוב 46 העבודות ששרדו נמצאות כיום בעיקר במכונים העוסקים בפאראפסיכולוגיה.

לאחר שנוכחה בסיאנסים רבים החליטה הוטון להפוך בעצמה למדיום והיא ואימה ערכו סיאנסים קבועים יחד, בעיקר על מנת לעלות באוב את האח והאחות שנפטרו בצעירותם<ref name=":2"></ref>.

ההתלהבות של הוטון מספיריטואליזם הביאה לבחירתה, בשנת 1874, כחברה באגודה הלאומית לספיריטואליזם בבריטניה. הוטון פרסמה שלושה ספרים על פעילותה בנושא והייתה אחת היוזמות של הקולג' ללימודי פאראפסיכולוגיה בלונדון<ref name=":2" />.

הוטון החלה ליצור את הדמויות הספיריטואליות שלה בעזרת רישומים ואחר כך עברה לצבעי מים<ref name=":0" /><ref name=":3"></ref>. הציורים שלה נוצרו בתהליך אוטומטי שקרה לדבריה תחת השפעתן של נשמות מהעולם הבא<ref name=":0" />. בעבודות הראשונות שלה ניתן לראות פרחים ופרות מסוגננים במיוחד. לאחר ניסיונות רבים, החלה הוטון לצייר ציורים מופשטים, ללא נושא. בסוף שנת 1860 יצרה ציורים שתיארה כחוויות ספיריטואליסטיות<ref name=":3" />. היא קראה לכך ניסיון ליצור מגע עם אלוהים דרך הציור. ככל שניסיונה גדל, הדימויים שלה נעשו יותר ויותר מורכבים, בעלי שכבות רבות ופרטים רבים יותר. היא תיארה את מה שיצרה כ<nowiki>סימבוליזם קדוש</nowiki> כשלכל פרט ניתנת משמעות ייחודית<ref></ref>.

בשנת 1871, ארגנה הוטון, בכוחות עצמה תערוכת יחיד בלונדון במטרה לעודד אחרים לנסות ספיריטואליזם,. התערוכה קסמה למבקרים רבים, אך בסופו של דבר הצליחה הוטון למכור רק תמונה אחת, עובדה שהפכה את הפרויקט לאסון כלכלי<ref name=":1" />.

לאחר סיום התערוכה, החלה הוטון להתעניין בצילום ספיריטואלי. בשנת 1872 פגשה בצלם פרידריך הדסון וביקרה בסטודיו שלו יותר מ-250 פעם. אף על פי שהוא הואשם שמדי פעם הדביק דמויות ארטילאיות בצילומיו, תומכיו טענו שהנשמות שהעלה דומות לאנשים שחיו בעבר. בשנת 1882, פרסמה הוטון, יחד עם פרדריק הדסון, ספר תמונות של רוחות רפאים ונשמות שלא ניתן לראות ללא עין המצלמה<ref></ref>.

ממוזער

==קישורים חיצוניים==

* 

== הערות שוליים ==

קטגוריה:נשים בריטיות במאה ה-19
קטגוריה:ילידות 1814
קטגוריה:בריטים שנולדו ב-1814
קטגוריה:נפטרות ב-1884
קטגוריה:בריטים שנפטרו ב-1884